Dobrý deň, štandardne sa liečba progesterónovým blokom, ako aj magnezioterapia začína vysadzovať po ukončenom 34. týždni tehotenstva postupne až do ukončeného 36. týždňa, kedy sa liečba končí úplne. Cerclagny steh sa odstraňuje až pri samotnom nástupe pôrodnej činnosti alebo väčšej progresii vaginálneho nálezu. Keďže už máte ukončený 34. týždeň tehotenstva, aj v prípade, že by sa pôrod rozbehol, jednalo by sa síce ešte o predčasný pôrod, ale s pomerne vyššou pravdepodobnosťou dobrej popôrodnej adaptácie novorodenca. Aj napriek opisu nepoznám všetky informácie, napríklad, či Vám bola podaná kortikoidná príprava pľúcnej zrelosti pľúc, neviem sa Vám takto bližšie objektívne vyjadriť. Postupujte podľa odporúčaní lekárov zdravotníckeho zariadenia, kde ste hospitalizovaná.